Държавен вестник, бр. 6, 2010 г., стр. 25

БРОЙ  6	
Д Ъ Р Ж А В Е Н  В Е С Т Н И К 	
СТР.  25  
11.3.5. Методите за вземане на проби при 
контрола по време на производствения процес 
(in-process) от материали, междинни продукти 
и активни субстанции трябва да бъдат описани 
в писмени процедури. Плановете и процедурите 
за вземане на проби трябва да бъдат базирани 
на научнообосновани практики за това. 
11.3.6. Вземането на проби при междин­
ния контрол трябва да се извършва съгласно 
утвърдени процедури с цел предотвратяване 
замърсяването на материала, от който се взема 
проба, други междинни продукти или активни 
субстанции. 
11.3.7. Разследвания за отклонение от спе­
цификациите, установени при анализи от меж­
динния контрол, обикновено не са необходими, 
когато те са извършени с цел мониторинг и/
или регулиране на процеса. 
11.4. Смесване на партиди междинни про­
дукти или активни субстанции. 
11.4.1. За целите на този документ смесване 
се определя като процес на комбиниране на 
материали в рамките на една и съща специфи­
кация с цел постигане на хомогенен междинен 
продукт или активна субстанция. Смесване 
на части от единични партиди по време на 
производствения процес (например събиране 
на няколко центрофугирани товара от една 
кристализационна партида) или комбиниране 
на части от няколко партиди за по-нататъшна 
преработка се счита като част от производстве­
ния процес, а не смесване.
11.4.2. Партиди, които не отговарят на специ­
фикациите, не могат да бъдат смесвани с други 
партиди с цел да се постигне съответствие със 
спецификацията. Всяка партида, която участва 
в смесването, трябва да е произведена по ус­
тановен процес, да е изследвана индивидуално 
и да отговаря на съответните спецификации.
11.4.3. Допустимите операции на смесване 
включват, но не се ограничават до: 
а) смесване на малки партиди, за да се 
увеличи размерът на партидата; 
б) смесване на остатъци (например относи­
телно малки количества изолиран материал) 
от партиди от един и същ междинен продукт 
или активна субстанция с цел да се получи 
една партида. 
11.4.4. Процесите на смесване трябва да бъ­
дат адекватно контролирани и документирани, 
а смесената партида да бъде изследвана, за 
да се гарантира, че отговаря на установените 
спецификации.
11.4.5. Партидната документация на процеса 
на смесване трябва да позволява проследимост 
на всяка партида, включена в сместа.
11.4.6. В случаите, когато физичните свой­
ства на активната субстанция са от критично 
значение (например активни субстанции, пред­
назначени за приложение в твърди перорални 
дозови форми или суспензии), операциите по 
смесването трябва да бъдат валидирани по 
отношение хомогенността на комбинираната 
партида. Валидирането трябва да включва из­
следване на критични характеристики (напри­
мер разпределение на частиците по големина, 
обемна плътност и плътност след слягане), които 
могат да се повлияят от процеса на смесване. 
11.4.7. Ако смесването може да повлияе 
неблагоприятно върху стабилността, трябва 
да се проведе тест за стабилност на крайната 
смесена партида.
11.4.8. Срокът на годност или датата за 
повторен анализ на смесената партида трябва 
да се определя от датата на производство на 
най-старите елементи или партида в сместа.
11.5. Контрол на замърсяването.
11.5.1. Остатъчните материали могат да се 
ползват в следващи партиди от същия междинен 
продукт или активна субстанция, ако е налице 
адекватен контрол. Сред примерите са остатъ­
ци, полепнали по стените на микрогранулатор 
(дискова дробилка), остатъчен слой влажни 
кристали, останали в барабана на центрофуга 
след изпразване и непълно изтичане на течно­
сти, или кристали от съд за преработване при 
прехвърляне на материала към следващ етап от 
производствения процес. Такова пренасяне на 
материали не трябва да води до пренос на разпад­
ни продукти или микробно замърсяване, което 
да се отрази неблагоприятно върху установения 
профил на примесите в активната субстанция. 
11.5.2. Производствените операции трябва 
да бъдат провеждани по начин, който предот­
вратява замърсяване на междинните продукти 
или активните субстанции с други материали.
11.5.3. При допълнителна обработка на 
активните субстанции след пречистването им 
трябва да се вземат мерки за избягване на 
тяхното замърсяване.
12. Опаковане и етикетиране на активни 
субстанции и междинни продукти 
12.1. Общи положения. 
12.1.1. Трябва да бъдат разработени писмени 
процедури за получаването, идентификацията, 
поставянето под карантина, вземането на проби, 
изследването и/или проверката и освобожда­
ването, както и дейностите с опаковъчните 
материали и етикети. 
12.1.2. Материалите за опаковане и етике­
тиране трябва да отговарят на утвърдени спе­
цификации. Тези от тях, които не отговарят на 
спецификациите, трябва да бъдат отхвърлени.
12.1.3. Трябва да се поддържа документация 
за всяка доставка етикети и опаковъчни мате­
риали с данни за получаване, изпитване или 
проверка, както и дали материалът е одобрен 
или отхвърлен. 
12.2. Опаковъчни материали. 
12.2.1. Контейнерите трябва да осигуряват 
адекватна защита на междинните продукти 
или активните субстанции срещу разваляне 
или замърсяване, които могат да се случат по 
време на транспортирането и съхранението им.